CELEX: 62018TN0457
Language: fi
Date: 2018-07-25 00:00:00
Title: Asia T-457/18: Kanne 25.7.2018 – Zotkov v. komissio

24.9.2018   
            
            
               FI
            
            
               Euroopan unionin virallinen lehti
            
            
               C 341/23
            
         
      Kanne 25.7.2018 – Zotkov v. komissio
      (Asia T-457/18)
      (2018/C 341/34)
      Oikeudenkäyntikieli: bulgaria
      
         Asianosaiset
      
      
         Kantaja: Rossen D. Zotkov (Bryssel, Belgia) (edustaja: N. Stankov, адвокат)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan vastaajan 30.4.2018 tekemän päätöksen nro Ares (2018)2294884 ja määräämään sen muuttamisesta siltä osin kuin se koskee kantajan vaatimusta korvauksen myöntämiseksi hänen vanhemmilleen, sen jälkeen, kun laskelma on korjattu kantajan kanneperusteiden ja perusteluiden mukaiseksi.
               
            
         Oikeudelliset perusteet ja pääasialliset perustelut
      
      Kanteen tueksi esitetään seuraavat kaksi kanneperustetta:
      
                  1.
               
               
                  ensimmäinen kanneperuste perustuu vastaajan tulkintaan (ja siitä seuraavaan laskelmaan) komission päätöksestä nro 50-2004/28.5.2004, kun kyse on päätöksen soveltamisesta asuinkiinteistöistä tehtävän vähennyksen yhteydessä; kantaja pitää tulkintaa ja laskelmaa virheellisinä:
                  
                              —
                           
                           
                              tulkinnan puutteellisuus komission päätöksellä säännellyn aiheen (taloudellisen ja rahoituksellisen) erityisyyden kannalta
                           
                        
                              —
                           
                           
                              tulkinta perustuu objektiivisesti tarkasteltuina mahdottomiin olettamiin
                           
                        
                              —
                           
                           
                              vastaajan tulkintaan perustuvat komission päätöksen eri osien väliset ristiriitaisuudet, kun niitä tarkastellaan kokonaisuutena eikä erikseen
                           
                        
                              —
                           
                           
                              komission päätöstekstin sisältämien sellaisten sanojen, käsitteiden ja muotoilujen subjektiivinen ja kiistanalainen tulkinta, jotka ovat sellaisinaan kielitieteellisesti ja/tai yleisen kielenkäytön valossa monimerkityksisiä
                           
                        
                              —
                           
                           
                              teoreettisten indikaattoreiden suosiminen tiettyjen taloudellisten seikkojen osalta, joista on olemassa tosiseikkoihin perustuvia indikaattoreita.
                           
                        
            
                  2.
               
               
                  Toinen kanneperuste perustuu vastaajan tulkintaan (ja siitä seuraavaan laskelmaan) komission päätöksestä nro 50-2004/28.5.2004, kun kyse on päätöksen soveltamisesta maakertoimen käyttämisen yhteydessä; kantaja pitää tulkintaa ja laskelmaa virheellisinä:
                  
                              —
                           
                           
                              kertoimen tulkinta ja soveltaminen laskelman konkreettiseen osaan on ristiriidassa tämän kertoimen varsinaisen tarkoituksen ja logiikan kanssa taloustieteellisen teorian ja käytännön näkökulmasta.